Nin kunnafoni in minɛna ka bɔ Global Voices siti kan
Miliyɔn caman yurukuyurukuli kuma de bɛ Iran kunnafonidi gafew kɔnɔ tuma caman. Misali la, sisan kuma bɛ min kan kibaruyaw kan, o de ye yurukuyurukuba min kɛra banki kunda Iran, i n’a fɔ misali la mɔgɔw fɛ minnu ni fanga tigila mɔgɔw tɛgɛ bɛ ɲɔgɔn bolo.
Nka, a waati kelen fana na, dabaliban kunnafoni dɔ carinna Iran ani diɲɛ fan bɛɛ fɛ tugun : Bɔlɔnkɔnɔna furannikɛla dɔ, n’o tɔgɔ ye Ahimadi Rabani ka bɔ Bojnourd, kilomɛtɛrɛ 7000 ani Teheran cɛ, o ye Toman wari Miliyari kelen tɔmɔ (n’o ye Ameriki Dolari wari 570 000 ɲɔgɔnna ye), nin k’a lasegin a tigi ma.
I n’a fɔ waleɲumandɔn kama, wari tigi ye Toman wari 200 000 d’a ma (Ameriki Dolari wari 120) ….
Iran bulɔgutigi Unirani ye Bɔlɔnkɔnɔna furannikɛla in tanu ka tila k’a jira ko a ka nin wale in walanda ye Silamɛ jamana mɔgɔba bɛɛ ma, minnu tɔgɔ tiɲɛnen bɛ k’a sababu kɛ yurukuyuruku ye. Bulɔgutigi y’a sɛbɛn :
… bololabaarakɛla dɔ ni komini baarakɛla dɔ ye Toman wari Miliyari 1 sɔrɔ bɔɔrɔ kɔnɔ ka tila ka wari lasegin a tigi ma. An b’a ka nin wale ɲuman in hakɛ dɔn haali, an kɛlen k’a dɔn ko sɛgɛnbaatɔ don k’a sababu kɛ jamana sɔrɔkogɛlɛya ye. Siga t’a la, a tun bɛ se ka wari dogo, k’a ka baara bila, ka kɛ miliyɔntigi dɔ ye. Nka, a m’o kɛ. Nin ka kɛ misaliya ye jamana sonw ni yurukuyurukukɛlaw bolo n’u ka politiki miiribaliw ye minnu bɛ jamana bilia sɛgɛn jugu banbali kɔnɔ.
Bulɔgutigi wɛrɛ, n’o ye Pesarirouni ye, o sɛbɛn :
Danbe bɛ yen alisa… nin waati in na ni mɔgɔ si balema hinɛ tɛ a la…Ne wolola bolola baarakɛla du kɔnɔ, wa ne bɛ se ka sɛgɛn suguya bɛɛ kun… N b’a tanu a ka danbetigiya la, wa, n hakili la, jɔnjɔn ka kan ka di a ma nin ko in kama.
Del2del y’a sɛbɛn ko Rabani ka kan ka siga siga nin wari in marali la bawo a yɛrɛ fɛ wari bɛ bɛn Iran bɔlɔnkɔnɔna furannikɛla ka sara faralen ma ɲɔgɔn kan san 166.
bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn